Lunteren
Van Wikipedie
Lunteren is een daarp in de gemeente Ede in de Nederlaanse previnsie Gelderlaand. 't Daarp het een inwoenerantal van 12.436 minsen (2004).
Lunteren leit tussen de plekksen Ede in 't zujen en Barneveld in 't noorden. In 't oosten van Lunteren begint de bosrieke Veluwe mit de stuwwal Meulunteren-Wageningen. Hier beviendt zich oek de Goudsbaarg, waor zich 't geograofisch middelpunt van Nederlaand beviendt. In 't westen en noorden van Lunteren leit de Gelderse Vallei, waorin de Lunterse Beek een ofwaoteringsfunctie vervult.
De buurtschappen Meulunteren, De Valk, Overwoud en Nederwoud liggen in 't butengebied van Lunteren.
Lunteren kent in de zoemermaonden veul toerisme, deur middel van de campings die zich an de randen van de bossen bevienen. een Bekende toeristische attractie vormt de Oud-Lunterse Dag, die as onderdeel van de Edese Heideweek jaorlijks end augustus plekviendt. Op disse dag, gaot Lunteren zoen 100 jaor terug in de tied, en wisselen vele Lunteraonen hulie dagelijkse grei in veur de meer traditionele boerenkleding van de West-Veluwe.